Burjassot celebra la festa del Corpus Christi amb una missa organitzada per la Confraria de la “Minerva”
2025-07-24

Amb les mesures de seguretat i distanciament marcades per les autoritats sanitàries en la Fase 3, l’Església de Sant Miquel de Burjassot ha acollit la celebració de la festivitat del Corpus Christi que, en el municipi, se celebra sempre a la huitava gràcies al llegat donat per Sant Joan de Ribera al municipi. Enguany, al no poder realitzar-se la processó, la festa s’ha celebrat amb una emotiva missa organitzada per part de la Confraria de la “Minerva”.

A una celebració tan especial per al municipi, la qual porta celebrant-se des de fa més de 400 anys, no ha volgut faltar l’alcalde de Burjassot, Rafa García, que ha estat acompanyat del regidor de Festes, Manuel Pérez Menero i de la regidora de Falles, Estefanía Ballesteros, al costat d’altres representants de la Corporació Municipal. Així mateix, han estat presents el Comissari Principal Cap de la Policia Local de Burjassot, José Javier Collado Pérez i el Cap de la Comissaria de Burjassot-Godella, Alfredo Talavera Zuil.

Després de la missa, els confrares juntament amb els sacerdots que concelebraban la missa, realitzaven un xicotet recorregut pel temple parroquial amb la Custòdia portada per un dels sacerdots sota pal·li.